
Për HEqJEN NGA INVENTARI I PRONAVE të PALUAJTSHME Të SHTETIT Të OBJEKTIT “VILA KODëR DHE TERRITORI PËRRETH”, Në ADMINISTRIM Të DREJTORISë së SHëRBIMEVE qEVERITARE 

Në mbështetje të nenit 100 të Kushtetutës dhe të neneve 2, shkronja “c”, e 8, pika 3, të ligjit nr.8743, datë 22.2.2001 “Për pronat e paluajtshme të shtetit”, me propozimin e Kryeministrit, Këshilli i Ministrave 

VENDOSI: 

1. Heqjen nga inventari i pronave të paluajtshme të shtetit, të objektit “Vila kodër dhe territori përreth”, në administrim të Drejtorisë së Shërbimeve Qeveritare, për zbatimin e vendimit nr.66, datë 6.4.2006, të komisionit vendor të kthimit dhe kompensimit të pronave, të qarkut Durrës. 
2. Pika 1 e kreut II “Për rrethin e Durrësit” e listës nr.1, që i bashkëlidhet vendimit nr.34, datë 7.1.1999 të Këshillit të Ministrave “Për Drejtorinë e Shërbimeve Qeveritare dhe trajtimin e personaliteteve të larta”, të ndryshuar, shfuqizohet. 
3. Ngarkohen Drejtoria e Shërbimeve Qeveritare dhe zyra e regjistrimit të pasurive të paluajtshme për zbatimin e këtij vendimi. 
Ky vendim hyn në fuqi menjëherë. 

KRYEMINISTRI 
Sali Berisha 

